text: Kabyle(i) 1 Daymi nekk Bulus, aql-i d ameḥbus n Lmasiḥ ɣef ddemma nwen kunwi ur nelli ara n wat Isṛail. 2 Ahat teslam s lxedma i yi-d ițțunefken s ṛṛeḥma n Sidi Ṛebbi ɣef wayen i kkun-yeɛnan. 3 Sidi Ṛebbi ildi-yi-d allen iwakken ad fehmeɣ lbaḍna-ines, am akken i t-id-uriɣ s kra imeslayen; 4 m'ara ten-teɣṛem, aț-țeẓrem ayen fehmeɣ ɣef lbaḍna n Lmasiḥ. 5 Sidi Ṛebbi ur d-ibeggen ara lbaḍna-agi i lejdud-nneɣ, lameɛna tura ibeggen-iț-id s Ṛṛuḥ-is iqedsen i imceggɛen-ines akk-d lenbiya. 6 Ațah lbaḍna-agi : imi umnen leǧnas ur nelli ara n wat Isṛail s lexbaṛ n lxiṛ n Lmasiḥ i sen-d ițțubeccṛen, ad țekkin di lɛahed i d-ițțunefken i wat Isṛail, ad weṛten yid-sen lbaṛakat yerna ad uɣalen meṛṛa d yiwet n lǧețța. 7 Uɣaleɣ d aqeddac n lexbaṛ-agi n lxiṛ n Lmasiḥ s ṛṛeḥma n Sidi Ṛebbi ț-țezmert-is ixeddmen deg-i; 8 nekk yellan d ulac ger imasiḥiyen meṛṛa, yețțunefk-iyi-d s ṛṛeḥma n Sidi Ṛebbi ad beccṛeɣ i wid ur nelli ara n wat Isṛail, lexbaṛ n lxiṛ yeɛnan lbaṛakat ur nkeffu yellan di Lmasiḥ 9 yerna a d-sfehmeɣ lmeɛna n lbaḍna agi i geffer Sidi Ṛebbi si lebda, nețța i gxelqen kullec. 10 S wakka, lḥekmat ț-țnezmarin n igenwan ad issinent tamusni n Sidi Ṛebbi di mkul ṣṣifat-ines, s tejmaɛt n imasiḥiyen 11 akken yella di leqsed n Sidi Ṛebbi si lebda; leqsed-agi yessaweḍ-it ɣer lekmal-is s Ɛisa Lmasiḥ Ssid-nneɣ. 12 S liman-nneɣ di Sidna Ɛisa i nezmer a nqeṛṛeb ɣer Sidi Ṛebbi s lețkal. 13 Daymi i wen-qqaṛeɣ tura : ur țțaǧat ara uguren i d-țmagareɣ ɣef ddemma-nwen a kkun-sfeclen axaṭer d ayen ara kkun-iqeṛṛben ɣer Sidi Ṛebbi. 14 Ɣef wayagi i kerfeɣ tigecrar, seǧǧdeɣ zdat Sidi Ṛebbi baba-tneɣ, 15 seg i d-tekka yal tawacult yellan ama deg igenwan ama di lqaɛa, 16 ṭṭalabeɣ-as iwakken s lɛaḍima-s tameqqrant, a kkun-isseǧhed s tezmert n Ṛṛuḥ-is iqedsen. 17 Ssutureɣ-as ad izdeɣ Lmasiḥ deg wulawen-nwen s liman, aț-țesɛum izuṛan ara iṛeṣṣin di leḥmala, 18 iwakken kunwi akk-d wid yumnen meṛṛa, aț-țzemrem aț-țfehmem acḥal hraw, acḥal ɣezzif, acḥal lqay, acḥal ɛlay leḥmala n Lmasiḥ, 19 yerna aț-țissinem leḥmala-agi yugaren yal tamusni yellan di ddunit, alamma yezdeɣ Ṛṛuḥ n Sidi Ṛebbi deg-wen s lekmal. 20 Sidi Ṛebbi ixeddem deg-nneɣ s tezmert-is, yețțak-aɣ-d akteṛ n wayen akk i s-neṭṭalab d wayen akk i nețxemmim; 21 ad ițțubarek yisem-is si lǧil ɣer lǧil di tejmaɛt n imasiḥiyen akk-d Ɛisa Lmasiḥ i dayem, Amin!


c: text/html

text:
Adlis-a n tmedyazt tamaziɣt (s taqbaylit) yeffeɣ-ed deg useggas 2008. Masinisa Lwennas yuzen-aɣ-d yiwet n trumalt n wedlis-is. Nesnemmir-it aṭas u nessaram-as tazmert tameqqrant akken ad ikemmel abrid n tira d usefru.
Hatta wacu d-ittwuran f umedyaz ameẓyan (asebter aneggaru n wedlis):
Amedyaz Masinisa Lwennas d yiwen ilemẓi ilulen ass n 06 Yulyu 1985 deg At Meḥmud di taddart n tewrirt Musa Waɛmer. Ilemẓi-agi ad yli seg wid i umi qqaren "tettuneft-asen" imi tamedyazt tezdeɣ-it, yettidir yis-s. Yesɛa acḥal d asefru deg wallaɣ-is. Ɣer tira, akken kan yerra lewhi-s imi d wagi i d ammud n isefra amezwaru i d-yeffɣen. Ad t-id-ḍefren wiyaḍ.
"
Tamzwarut ilaq a d-nini belli tira n tmaziɣt n wedlis-a gerrzent. ḍefrent ilugan n tira akken ilaq. D ayen waqila iɛedda zzman nni deg yal wa ittaru akken ibɣa. Isefra n Masinia serrḥen, uran s teqbaylit isehlen. Maca ufiɣ belli amedyaz ameẓyan yettader-ed isem n Ṛebbi, ad as-tiniḍ d awessar. Aya ur nezmir ara a d-nini ma yella ikka-d seg laɛwayed n leqbayel (am isefra n at zik) neɣ seg wakken amedyaz d win iḍefren abrid n Ṛebbi ak d tineslemt.
D amedya yenna deg usefru "Tamɛict nneɣ":Newwi lmektub d aɛwinṢṣber d lkuraj di sinNɣil iṭij ad aɣ-yecreqDawit-aɣ ay at ddinNɣant-aɣ tisminLebɣeḍ la d-iḥemmeqAt lbaṭel i ɣ-d-yezzinUr nettagad mi ara ɣ-awinS wawal n Ṛebbi a d-nenteq
Ayen i yi-ɛeǧben deg wedlis-a, ɣas akka ittwadder-d degs Ṛebbi aṭas, d akken isefra n Masinisa d isefra n lḥif n imeẓyanen n tmurt n leqbayel. Am Masinisa Lwennas n At-Meḥmud, am Masinisa Germaḥ d waytm-as yeɣlin di tefsut taberkant (2001) anida ilemẓyen n tmurt n leqbayel kkren-d, neɣ a d-iniɣ ggelfaɛnt seg lḥir n tmuḥqqranit d lmizirya.
Deg usefru "Imeɛdar" yenna-yas:Aqli-yi am win yessaramen
Ad sɛuɣ iḍarren
Ula d nekk ɛyiɣ di lemrar
Di ṣṣifa cubaɣ all medden
Lameɛna kkawen ifadden
Zzher-iw dima yenṭer
D lmut kan i ɣ-d-iṣaḥen
A nesteɛfu d ayen
Axir akka wala kter
neɣ akken i s-yenna deg usefru i wumi isemma: "Cubaɣ-k ay iṭirelli"Cubaɣ tamɛict iṭirelliSi ṭṭlam ur d-yettefeɣDdunit teɛkes fell-iA tafat ur am-zmireɣXas ruḥ eǧǧ-iyiTannumi tesɛeb a tt-kseɣ
Maca deg tama nniḍen ilaq a d-nini dagi beli issewhem-aɣ yisem n wedlis-a "Laṣel mebla izerfan" acku adlis yewwi-d aṭas ɣef tlufa n tudert ak d tayri. Ulac aṭas n wawl ɛef izerfan neɣ laṣel.
Haten-a yismawen n isefra n Mas Masinisa Lwennas:
- Lakul yeḥfan
- Ččet a wid yeṛwan
- Mači d lmektub i daɣ-yebḍan
- Iḥnin-d ttxil-em
- Acḥal i tewɛer ddunit
- Yekfa laman
- Tamɛict nneɣ
- Acḥal i ɛettbeɣ fellam
- Imeɛcaq n yiḍ
- Ameɣbun
- A ccix ibeqqun
- Yellis n At-Dwala
- Yugi lemektub a ɣ-d-i
- Asirem
- Cubaɣ-k ay iṭirelli
- Ḥemmleɣ-kem
- Dda Lwennas
- Tanekkart n leḥsan
- Iɣriben
- Imḍarriyen
- Amek i kem-ssneɣ
- Tagemmunt Azzuz
- Xaṛub Yusef
- Yewweḍ-ed zzwaǧ-im
- Ur sɛiɣ ddwa n ḥellu
- D lexdma ɣef waydeg i nettnadi
- Mmi-s n umarkanti
- Tidett
Sɣur Ḥsen Larbi

robotstxt: allowed

filter: keep


text:
Zineddin Lyazid Zidan
Zineddin Lyazid Zidan, qqaren-as daɣen Zizu, d amarir n takurt uḍar n Franṣa i d-ifrurxen si yiwet n twacult taqbaylit i yellan d iminigen (iɣriben). Ilul ass n 23 yunyu 1972 di La Castellane i d-yezgan di tɣiwant n Marsey ddaw n Franṣa af yiri n ilel agrakal.
Zidan yuɣ Véronique Lentisco, yesɛa yid-s 4 n yuqrar: Enzo, Luca, Théo d Elyaz.
Imuzzag (spécialistes) n waddal, qqaren-d Zineddin Zidan illa ger imurar ifazen nezzeh di yal akud, netta d Pelé Diego Maradona d Michel Platini. D anaddal amezwaru iḥemlen ifranṣiyen deg useggas n 2006. Kraḍ (3) iberdan i ttuferen d amarir lemxiyer amezwaru n umaḍal sɣur tiddukla tagreɣlant n takurt uḍar (FIFA) deg iseggasen 1998, 2000, d 2003. Daɣen yewwi Takurt Ureɣ (ballon d'or) deg 1998. Aɣmis 'France-Football' iferni-t snat n tikkwal d amarir wis sin ifazen ger imurar n Fransa di yal akud.
Deg uswir agraɣlan, iban-ed s tarenawt d taɣlamt (tarbaɛt) n Fransa s teqbuct umaḍal n 1998, akk d tilɣuɣa n umenzaw n Turuft (Championnat d'Europe) di 2000. Deg 2003 iḥbes urar akk d tarbaɛt n Fransa. Aseggas seld (2004) yuɣal-ed, lamaɛna ass n 25 ibrir 2006 inna-d mi ara tekfu tiluɣa umaḍal n 2006, ad yeḥbes s wudem unṣib. Dayen i d-yellan, mi tekfa kan tagara n tiluɣa agi, yeṭṭef deg awal-is. Dɣa di tagara-agi, temlal tarbaɛt n Fransa d ttin n Ṭelyan, i yekfan s wayen i yettwasen Zidan ugar: tiyita uqarru mgal afna (adversaire) aṭelyani Marco Materazzi. Dayen iǧan anefray a s-yefk takarḍit tazegg°aɣt. Anecta mačči dayen ur t-iǧan ara ad yawi azwel n umarir ifazen deg umaḍal sɣur FIFA.
[beddel] Tazwara n Zineddin Zidan
Zineddin Zidan, ilul di 'Marseille' u yettureba di 'La Castellane', imawlan-is Smaɛil d Malika, ussan-d si tmurt n leqbayel, si taddart Agemun At Sliman id yezgan di Bgayet.
Zineddin Zidan izmel turagt tamezwarut ines deg 1982 ar taɣlamt n 'US Saint-Henri' ur ibaden ara si 'La Castellane'. Imiren yuɣal ar taɣlamt 'SO Septèmes-les-Vallons' anida yurar alama d 14 isegwasen di laɛmer-is. Di tagar n 1986 yebda urar akw d 'AS Cannes' sanda i-t-ibbwi Mas 'Jean Varraud'. Deg 1987, ikcem ar wamas uselmed n 'Cannes' s ddaw laɛnaya n umyurar aqbur 'Guy Lacombe'. Illa izdeɣ ar yiwet n twacult 'les Elineau'.Asmi isɛa 16 isegwasen, asleɣmay 'Jean Fernandez' iskecmit ar weḥric n usadar (professionnel). Ass n 20 mayu (semyur) 1989 ibda urar deg weḥric amezwaru n tiluɣa n Franṣa, mgal 'FC Nantes', anda tturaren 'Marcel Desailly' d 'Didier Deschamps' deg akud nni. Deg 1991 igga iswi ines amezwaru mgal daɣen 'FC Nantes'. Aselway n taɣlamt aki, Mas 'Alain Pedretti', ifka-yas takarust 'Peugeot 205' ttazegaɣt ilmend n yiswi aki, imi yahdit s waya asmi a yeg iswi ines amezwaru. Taɣlamt n 'FC Cannes' tekcem di teqbuct n Urub (UEFA), dɣa ibda a yetturar deg aswir agreɣlan. Lamaana asegwas nni id yernan, 'FC Cannes' t ṣub ar weswir wis 2. Dayen yeǧǧan Zidan ad iruh ar taɣlamt n 'Bordeaux' deg unebdu n 1992.
[beddel] Iseggasen n Bordeaux
Deg 1992 i skecmit uselaɣmay Rolland Courbis ar taɣlamt n 'Girondins de Bordeaux' anda yuɣal yetturar ak° d sin imurar i yuɣalen ar zdat d imeddakil-is di taɣlamt n Franṣa. Wigi d Christophe Dugarry d Bixente Lizarazu. Deg useggas ines amezwaru ar Bordeaux, Zidan iga mraw (10) iswiyen. Deg 1996 yurar tagara n teqbuct n UEFA mgal taɣlamt n 'Bayern Munich' anda xeṣren 'Les Girondins de Bordeaux' snat n tikwal: 0-2 d 1-3, ɣas ulama yufad lḥal sufɣen taɣlamt n 'Milan AC' deg tafquẓt n tagara (1/4 de final). Di teqbuct aki dɣa, wid iḥemlen takurt uḍar, ufan di Zidan d Anaẓur neṣeḥ ay san imal igerzen.
Qqaren belli uqbel ad ikcem Zidan ar taɣlamt n Franṣa, aselaɣmay n taɣlamt n Lezzayer n imiren Abdelḥamid Kermali ur tiqbil ara, imi aken id yenna: aqcic n 'la Castellane', ur ittazal ara mliḥ. Ass n 17 ɣuct 1994 ikcem i tikelt tamezwarut ar taɣlamt n Franṣa mgal n taɣlamt n tigduda n Ček. Ikcem di dqiqa 63 anda yufad lḥal Franṣa texṣer s sin ar wulac (2-0). Imi id ikecem Zidan, iga sin iswiyen, ɣas aken qrib asegwas aken ad yuɣal d amsaddu (titulaire). Armi d 1995, ilmend isfalen n 'Euro 1996', i yerra weslaɣmay 'Aimé Jacquet' Zidan d amarir amenzawi (meneur de jeu).
[beddel] Zidan ar Juventus
Deg 1996, mi tekfa tagara n teqbuct n UEFA anda xeṣren 'les Girondins de Bordeaux', Zidan i zmel akw d taɣlamt imucaɛen Juventus n Turin i yellan d taɣlamt n umarir aqbur Michel Platini. Anecta illa-d s suma n 35 ifad n Frankiten. Yuɣal ihi yetturar akw d Didier Deschamps s ddaw uselaɣmay
Marcello Lippi. Taqbuct n 'Euro 96' ur tɛedda ara akken i wulen i Zidan imi yuffad lḥal yeɛya deg useggas nni yezrin ak° d 'les Girondins de Bordeaux'. Yernu ixdem yiwet n laksida uqbel taqbuct aki.
Aseggas amezwaru ar Juventus iweɛr-as, send akin yuɣal ifaz nezzeh. Aṭas i tittwalin ad iruḥ ar zdat s waṭas. Akw d Juventus yebbwi aṭas n yizwal: snat n teqbucin n 'scudetti' deg 1997 akw d 1998, yiwet n teqbuct 'Super' n Ṭelyan deg 1997, yiwet n teqbuct 'Super' n Turuft deg 1996, akw d yiwet n teqbuct 'intercontinentale' deg 1996. Lamaɛna ur yerbiḥ ara tiluɣa n Champion League snat n tikwal (1997 akw d 1998).Ahat taki ger tisebiwin i t-yeǧǧan ad iruḥ ar taɣlamt n 'Real Madrid'.
[beddel] Zidan ar 'Real Madrid'
Deg yulyu 2001, taɣlamt n 'Real Madrid' tewed ad tezmel Zidan s suma n 77 ifad n 'Euros', dayen ur nella ara uqbel deg umezruy n takurt uḍar. Isegasen imezwura n Madrid, yewi azwel n tiluɣa n Sbenyul akw d tiluɣa n 'Champion League' ines tamezwarut. Dɣa si tmurt n Sbenyul iga Zidan iswiyen ines icebḥen nezzeh di tuddert-is n umarir.
[beddel] Tirza n Zidan ar tmurt n lejdud-is
I tikelt tamezwarut, seg mi yella d amarir, yerza Zidan ar tmurt n imawlan-is akd d lejdud-is di Dujanbir 2006. Din yemlal di mdebren n tmurt u iruh ar Taddart Agemune At Sliman, anda imezdaɣ-is qublen-t-id s lferḥ amuqran. Fi tarza yaki anazur n cna Yidir idda yides.
Iṭṭuqet wawal af tirza n Zidan ar tmurt n lejdud-is ama di tilizriwat, radyuwat, iɣmisen akw d ismal n uzeṭa n Internet. Ama di tmura n tefriqt ugafa (Tamazɣa), ama di Franṣa, ama deg waṭas n tmura umaḍal. Ar leqbayel, llan wid iferḥen s tirza ines, akken llan wid ur nefriḥ, imi qaren belli tella degs tsertit neɣ ayen umi neqqar s tutlayt tafranṣiṣt 'la récupération'. Deg umedya atnan sin imagraden iwen tferneɣ: amezwaru seg uɣmis Izuran, deg wuṭun wis 14 ines, wis sin seg wesmel n tsekla imyura.net.
1. Tirza n Zidane ɣer Lezzayer, ger usirem d tuccda ...
Zinedine Zidane yerza-d ɣer tmurt n lejdud-is, iẓur kra n temnaḍin n Lezzayer ɣef teɣzi n 5 wussan. S laɛraḍa n uselway n Tigduda. Izzayriyen s tuget deg-sen, amur ameqqran d ilmeẓyen, ttmeslayen deg ussan-agi iɛeddan ḥala ɣef tirza n mmis n Teqbaylit, Zizu...
D acu yella-n d amaynut mi ara d-yass yiwen ad izuṛ tamurt anda lulen imawlan-is ? D ayen ur ilaq maḍi ad yili wawal fell-as, acku d azref n yal amdan yellan beṛṛa n tmurt-is neɣ n tmurt n lejdud-is.
S tidet, maca wagi mačči d menwala, d yiwen uzamul n ddabex n ddunit meṛṛa. ɣef aya i d-yella qal u qal ɣef tirza-agi.
Tamawt tamenzut : Zizu yezmer ad d-yas ad izuṛ Lezzayer d taddart Agemmun s wudeM niḍen mačči alamma inced-it-id uselway n Lezzayer. Acku, ɣas akken Zidane yenna-d deg temlilit-is sdat ineɣmasen “nekk d anadal, ur d-ceɣleɣ ara di tsertit”, maca Zizu ahat ur yeḥṣi ara wid t-id-inecden d tasertit i tafellaḥt-nsen, mačči d addal iten-iceɣben...
Tamawt tis snat : Mi testeqsan ineɣmasen ɣef amek yettwali tamsalt n tmaziɣt di tmurt, yerra-yas-d “ ur d-usiɣ ara ad meslayeɣ ɣef tsertit”...
Tamawt tis krad : Yiwen umdan yecban Zidane, yettwassen deg umaḍal meṛṛa, yesɛa tadrimt, aṭas n wayen i yezmer ad t-yexdem i warraw n tmurt-is (tamnaḍt n Leqbayel), maca...
Tamawt tis kuẓ : taddart n Ugemmun tfeǧǧeǧ, walan-tt imḍebren ɣef teɣzi n kra n wussan. Simmal ara ad yass Zizu, tirza n teswiɛt, syin yekfa ṭṭbel, yefra wurar, iɣublan n Ugemmun ad uɣalen akken llan. Yiwen n yimḍeber ur yettuɣal ad iwali taddart n ... Zizu.
Nesla aṭas n yilmeẓyen i ɣ-d-yennan acimi Zidane ur d-yenni yiwen wawal ass mi ḍrant tedyanin n Tefsut taberkant, ass mi ɣlin yilmeẓyen. Ula d ibeṛṛaniyen fkan-d tamuɣli-nsen, lḥan deg yiberdan n Fransa ɣer yidis n temnaḍt n Leqbayel (s yisem n izerfan n umdan), wanag netta yiwen ur t-iwala... di tegnitt-nni.
Amdan aɣerfan, ḥemlen meṛṛa meddden, ama d afennan, anaddal, asertan, bɣan ad twalin lɣaci deg teswiɛin iwulmen...
Tettili-d tuccḍa mi ara yiwen ur yefhim ara kra n temsal deg unnar n tsertit. Neyya yellan ɣer Zidane ulac-itt ɣer udabu-nneɣ. Acku seg wass-mi yella di leḥkem, netta ixeddem di tikkerkas...
Ma yecceḍ Zidane di tirza-ines, acimi yiwen ur s-imli ayen yeffren ? Ulamma yewwi-d yid-s yiwen ucennay yessnen timsal yecban tigi. Wagi d Yidir... ahat iɛemmed di tuccḍa neɣ icceḍ ula d netta ?
2. Tisusaf mači d-aman kan, rregmat mači d-awal kan.
Imi deqs n tmeslayt d-illan ɣef umyurar Zidan ussan-a, a d-nernu ula d nekni tin nneɣ s tayi nneɣ. Imi ula d nettat d-tinzert issefk ad iḥadd wumdan s wayen umi yezmer.
Ihi d-tidett, tisusaf mači d-aman kan, rregmat mači d-awal kan.
Aya ahat dayen i d-yugem umyurar „Zidane“ seg idles n imawlan-is. ɣef aya i yefka d-asfel taqbuct n umaḍal n tcirett uḍar, yefka tt d-asfel i tinzert.
Aḍra tura ma d-tidett tinzert mači d-awal kan. Amedyaz iqqaṛ: „tinzert d-ayla“ Ayla n weqbayli d-tutlayt n imawlan-is, d-idles n imawlan-is, win seg d-suddmen ttṛebya, asegmi nni s wayes t ssegman armi meqqeṛ.
Aselway n udabu imsehres n lezzayer, Bouteflika, iɛreḍ it-id. Yyaɣ a-k-id-ɛerḍeɣ ar wexxam-ik. Tayi d-tajḍiṭ !!!! Aselway n udabu ireggmen akk tiyimmatin tiqbayliyin seg wass mi tefra ar ass-a. Nɣan, ɛeyyben, ṛzan…atg Zidan, ma yella, iger ar ɣur-sen, d acmat ad icmet iman-is. Ma yebɣa ad iqqim d-aziḍan ar wayla-s deg umezruy, ad iṛuḥ ar tmurt-is war ma iger irebbi i wid ɣ ireggmen, i wid ireggmen imawlan-is, ireggmen imawlan n imawlan-is.
Iqbayliyen tewwi ten tinzert fkan afud i Zidan. Tura kan i jbiɣ ar yiwen unmager iṛumaniyen illan reggmen deg umyurar aqbayli, qqaṛen as “akka i d-aɛṛaben, d-tiyiti kan i ssnen !” Imi i sen nniɣ dacu-t Zidan, d-acu-t idles ines, d-acu teswa tinzert ar ɣur-s. Seg mi d-nniɣ aya, akken ma llan wid d-irnan iznan deffir-i ttḥaddan amyurar aqbayli, ttḥaddan iqbaylien. Aya d-amedya dakken Zidan nusr-it, nḥwaǧ-it, diɣen yuḥwaǧ-aɣ.
Aqbayli yuḥwaǧ gma-s.
Tura a t nṛaju deg ugwni n truggza, deg ugwni n tinzert nni i t iwwin ad iḥadd tezdeg n yemma-s d weltma-s. Tura iqqim-d ad iḥadd yemma-s, ur ittak ara afus i wid tt ireggmen seg zik akken reggmen akk tiyimmatin nneɣ.
Atan ihi ɣur-wen usaru n tdiwennit iga Zidan i canal +, anda i s inna i uneɣmas nni : "rregmat mači d-awal kan !!"


text:
Adolf Hitler
Adolf Hitler (ilul di 20 ibrir 1889 deg Braunau am Inn, g tmurt n Tutrict – yemmut di 30 yebrir 1945 deg Berlin) yella d amdan asertay almani, aselway n Lalman umbeɛd Führer. Yeḥkem s ukabar i t-ixelqen deg 1921, d NSDAP (Nationalsozialistische Deutsche Arbeiterpartei), yexleq daɣen Reich wis III u ilmend-is tebda Imenɣi amaḍlan wis II. Sɣur-es id yexleq daɣ isem n tnazit.
[beddel] Mai Igu
Adolf Hitler Ighra di Tutrict,tigu tmura wahdes,ba3din iflu an Almania,dihi igu lhezb n Afellah Almani,badin semminas,Nazi,di 1933 irahhu agellid n Almania.irro tmurawin tielli xwanten sis Lholafa di Inughi Tamzwarit(1914-1918),iosed a-iagh Danzeg,d nitet tmura tillellit tella af ilel n Polanda,Hitler yahjem af polanda di 5:45,di cotenber 1939,s ass-nnes tebda inughi.


text:
Taqbaylit
Taqbaylit , (ⵜⴰⵇⴱⴰⵢⵍⵉⵜ) niɣ Tazwawt d tutlayt i ttmeslayen Iqbayliyen. Taqbaylit tettikki deg tutlayin timaziɣin. Ma ɣas tutlayt tamaziɣt, zik, tettwaru s isekkilen n tifinaɣ akken tettwaru tmaceɣt ar wass-a, tamaziɣt tazwawt neɣ taqbaylit tettwaru nettat s isekkilen ilatiniyen.
Adlis amenzu i d-yeffɣen s teqbaylit d win yura Adolphe Hanoteau ɣef tuɣac n ğerğer (1867); deffir-es d Auguste Mouliéras i yuran sin yidlisen af tmucuha n Tmurt n leqbayel (1891, 1893-95), ak d Bulifa i yuran taktabt ɣef isefra n Si Muhend (1904). Imir-en, uran Ifransiwen kra n yedlisen ɣef tmucuha d isefra n Iqbayliyen. Ungal amenzu ittwarun s teqbaylit d win yura Beleid at eli deg iseggasen 1940. Adlis i s-yefkan ilugan iressan n tjerrumt i teqbaylit d win yura Dda Lmulud Meemri. Kamel Ait Zerrad netta yerna-d ɣef umahil n Dda Lmulud i wakken ad iressi ugar ilugan n tjerrumt n tutlayt-ayi. Iseggasen-a ineggura ffɣen-d azal n 400 idlisen s tmaziɣt, gar ammuden n isefra, tullisin akk d ungalen.
Taqbaylit ass mi i d-kecmen ifransiwen ar tmura n tefriqt ugafa tella tettwameslay deg yiwet n temnaṭ meqqren azal n snat n tikkwal tamnaṭ n leqbayel n wass-a. Seg tudrin i d-yezzin i Mila, terreḍ ar tid n idurar n Lḥuḍna, izuɣar n Ṣṭif, idurar n Jijel, Msila, tuɣaleḍ-d ar tmurt n leqbayel n wass-a, At Wertiran, At Yaela, akk d iderma n temnaṭ n Bgayet, n Tubirett akk d wid n Tizi d Bumerdas.
Imir ifransiwen tekkan ɣef lquyyad akk d Bacaɣat akken ad qehren agdud. Kksen akal i wid yellan zedɣen anda yella wakal yelhan i tyerza, kra snegren-t, kra snejlan-t. Fkan akal nni i Lquyyad. Lquyyad-agi akk d Bacaɣat d wid yeɣran taerabt, ifransiwen llan lemmden taerabt akken ad ttemyarun d lquyyad-a, imezdaɣ yeqqimen d aklan deg tmurt nsen yeqqim-asen-d kan ad ḍefren almi i d-ufan iman nsen ttun tutlayt nsen, akken i sen-iruh wakal nsen, ǧǧan iman nsen tuɣ fell-asen taɛrabt am akken werǧin mmeslayen taqbaylit. Ihi akka i teqqurmeḍ tjumma anda tettwameslay teqbaylit ass-a.
I izemren a tt-iḥadden ɣef wengar d tira akk d tayri d wazal ad as-fken warraw-is. Ma tenger teqbaylit ad negren iqbayliyen, a d-qqimen imdanen war idles, a sen-teḍru am tebrikt yettun tikli n tyaziṭ, tin n tsekkurt ur as-tewwiḍ ara. Ttbut ɣef aya, ad iɣer kan yiwen amek d-gran wid akken yettun tutlayt nsen uɣen tutlayt nniḍen anda yewweḍ wazal nsen. Win i d-yusan a ten-yenher am ulli.
[beddel] Tamsert
[beddel] Tajerrumt
[beddel] Iluɣma
[beddel] Agemmay n tmaziɣt (alatini)
NB: Zik nesseqdac "ṛ", "ț", "ʐ", maca mači tura (Kamal naït zerrad, tajerrumt tatrart n teqbaylit).
[beddel] Tamselyut
[beddel] Adelsumuɣ
- Si Amar ou Saïd Boulifa, Recueil de poésies kabyles. Texte zouaoua traduit, annoté et précédé d'une étude sur la femme kabyle et d'une notice sur le chant kabyle (airs de musique), Alger, 1904, 555 is. (taẓrigt tis 2 Alger-Paris, 1990, ISBN 2-906659-00-04)
- Adolphe Hanoteau, Poésies Populaires de la Kabylie du Jurjura, Paris, Imp. impériale, 1867 (aḍris s pdf)
- Auguste Mouliéras, Les Fourberies de Si Djeh'a, Wehran, Perrier, 1891
- Auguste Mouliéras, Légendes et contes merveilleux de la Grande Kabylie, Paris 1893-1895 (aḍris s pdf)


text:
6 Yerna yenna-yi-d : Dayen! Kullec yețwakemmel! D nekk i d alfa d nekk i d umiga yeɛni d nekk i d lḥeṛf amezwaru, d nekk i d lḥeṛf aneggaru. Lliɣ si tazwara alamma ț-țaggara. Win iffuden, a s-d-fkeɣ aman si lɛinseṛ n tudert yerna baṭel.
John 4:10
10 Sidna Ɛisa yerra-yas : Lemmer teẓriḍ ayen i gebɣa Ṛebbi a m-t-id yefk akk-d win i m-d-yessutren aman, tili d kemm ara s-yessutren a m-d-yefk aț țesweḍ; nețța, d aman yessidiren ara m-d-yefk.
John 4:14
14 lameɛna win ara yeswen seg waman ara s-d-fkeɣ ur yețțuɣal ara ad iffad. Yerna aman ara s-d-fkeɣ ad uɣalen deg-s ț-țaɛwint ur nețɣaṛ ara, a d-tețfeggiḍ seg-s tudert n dayem.
John 7:37-38
37 Ass aneggaru n lɛid, yellan d ass yesɛan aṭas n lqima; Sidna Ɛisa ibedden ger lɣaci iɛeggeḍ, yenna : Win iffuden a d-yas ɣuṛ-i ad isew; win yumnen yis-i a d-yas ad isew.
38 Akken yura di lkutub : D isaffen n waman ara d-ițfeggiḍen seg-s.
Romans 3:24
24 Lameɛna s ṛṛeḥma-ines, yerra-ten d iḥeqqiyen mbla lexlaṣ, s Ɛisa Lmasiḥ i ten-id-icufeɛ.
Romans 8:32
32 Nețța iqeblen ad isebbel Mmi-s eɛzizen, yefka-t d asfel fell-aɣ meṛṛa, amek ur ɣ-d-yețțak ara daɣen kullec yid-es ?
1 Corinthians 2:12
12 Nukni mačči d ṛṛuḥ n ddunit i neqbel, meɛna d Ṛṛuḥ i d-yekkan s ɣuṛ Sidi Ṛebbi, iwakken a nissin ayen akk i ɣ-d-yefka s ṛṛeḥma-ines.
1 Corinthians 3:5
5 D acu-t Abulus, d acu-t Bulus ? D iqeddacen kan i kkun-id-yewwin aț-țamnem s Lmasiḥ! Yal yiwen deg-nneɣ ixeddem ayen i s-d-yefka Sidi Ṛebbi a t-yexdem.
1 Corinthians 3:12
12 Ma yella win yebnan ɣef lsas-agi ama s ddheb, ama s lfeṭṭa, ama s yeẓra ɣlayen, ama s wesɣaṛ neɣ s wusaɣuṛ d walim,
1 Corinthians 3:21
21 Ḥadret ad yili win ara izuxxen s yemdanen, axaṭer kullec d ayla nwen;
1 John 5:4-5
4 axaṭer arraw n Sidi Ṛebbi ɣelben ddunit, ayen s wacu i neɣleb ddunit, d liman-nneɣ di Sidna Ɛisa.
5 Anwa i gɣelben ddunit ? D wid yumnen belli Ɛisa d Mmi-s n Ṛebbi.
Revelation 1:8
8 Sidi Ṛebbi yenna-d : d nekk i d amezwaru i d aneggaru, d Win yellan si tazwara, yellan ass-a, ara d-yuɣalen; d nekk i d Bab n tezmert. .
Revelation 1:11
11 teqqaṛ-ed : Ayen akka i tețwaliḍ aru-t di tektabt tceggɛeḍ-ț i sebɛa tejmuyaɛ agi n watmaten : i tejmaɛt n Ifasus, n Smirnus, n Birɣamus, n Tyatir, n Sardas, n Filadilfya akk-d țin n Ludikus.
Revelation 1:17
17 Mi t-walaɣ, fecleɣ, ɣliɣ ɣer iḍaṛṛen-is. Yessers fell-i afus-is ayeffus yenna : Ur țțagad ara! D nekk i gellan si tazwara alamma ț-țaggara,
Revelation 7:17
17 Imi Izimer yellan di tlemmast n ukersi n lḥekma, d nețța ara yilin d ameksa-nsen, a ten-yawi ɣer wanda țazzalen waman n lɛinṣer, Sidi Ṛebbi a sen-yesfeḍ imeṭṭawen seg wallen nsen.
Revelation 10:6
6 yeggul s Win yeddren si lǧil ɣer lǧil, Win i d-ixelqen igenni, lqaɛa d lebḥeṛ d wayen yellan deg-sen, a d-yedṛu kullec mbla leɛḍil.
Revelation 16:17
17 Lmelk wis sebɛa yesmar taqbuct is ger igenni d lqaɛa. Teffeɣ-ed si lǧameɛ iqedsen yiwet taɣect ɛlayen, i d-yekkan seg ukersi n lḥekma teqqaṛ : Dayen kullec yețwakemmel!
Revelation 22:13
13 D nekk i d alfa d nekk i d umiga yeɛni d nekk i d lḥeṛf amezwaru, d nekk i d lḥeṛf aneggaru, lliɣ si tazwara alamma ț-țaggara.
Revelation 22:17
17 Ṛṛuḥ iqedsen ț-țeslit qqaṛen : As-ed! Kra n win ara yeslen i yimeslayen agi a d-yini : As-ed! Win yeffuden a d-yas. Win yebɣan aman yessidiren, ad issew baṭel!


text:
Wikipedia:Awal ɣef...
Tanemmirt tameqrant i wid d-yettarran tamaziɣt s abrid n tura. Wid i tt-id-yessukkusen seg waluḍ i deg tt-medlen si zik... Acu kan, bɣiɣ ad-terrem lewhi nnwen ar tmeslayt agi s wcu i tettarum. Turam-d deg usebtar amenzu : "A-nṣuf yesswen". Ameslay agi (a-nsuf), ass mi yekcem s "Amawal atrar" iyexdem Dda Lmulud netta d kra inelmaden ines, wwin-t-id si teqbaylit. Amyag "IF". Wagi niɣ ayagi yif wa niɣ wagi. Neqqar daɣen smenyafeɣ wa ɣef a. M'ar ad-d-tiniḍ "a-sifeɣ", meḥsub ad-geɣ wa yif wa... Dɣa, i wakken a-nqabel s wudem n lḥerma wid ar ad-d-yasen ɣurneɣ, a-sen-ini : A-nsuf yesswen.


text: Kabyle(i) 1 D acekkeṛ i nebɣa a d-ncekkeṛ iman-nneɣ mi d-nenna imeslayen agi ? Eɛni neḥwaǧ ula d nukni a wen-nawi tibṛatin n lewṣaya neɣ a tent-id-nawi s ɣuṛ-wen am akken xeddmen kra n yemdanen ? 2 Tabṛaț-nneɣ, d kunwi s yiman nwen; ț-țabṛaț yuran deg ulawen nneɣ, tețwassen yerna ɣṛan-ț akk yemdanen. 3 Iban belli tabṛaț-agi yura-ț Lmasiḥ s yiman-is mi wen-d nbecceṛ lexbaṛ n lxiṛ ; mačči s lmidad i ț-yura lameɛna s Ṛṛuḥ n Ṛebbi yeddren, mačči ɣef teblaḍin n wezṛu i ț-ijerred lameɛna deg ulawen-nwen.


text: Kabyle(i) 23 axaṭer ḥewwseɣ akk tamdint-nwen, walaɣ lmeṣnuɛat akk i tɛebdem; ufiɣ daɣen yiwen n idebder anda yura : « I Ṛebbi-nni ur nețwassen ara. » Win akken i tɛebbdem mbla ma tessnem-t, d nețța i wen-țbecciṛeɣ. 24 D nețța i d-ixelqen ddunit d wayen yellan deg-s, d Bab igenwan d lqaɛa, ur yezdiɣ ara di leǧwameɛ i bnan ifassen n yemdanen. 25 Ur yeḥwaǧ ara ad xedmen fell-as yemdanen am akken yella wayen i t-ixuṣṣen, nețța i d-ițțaken i yemdanen meṛṛa tudert, ṛṛuḥ d wayen akk yellan. 26 Seg yiwen wemdan i d-ixleq akk leǧnas, yeɛmeṛ yis-sen ddunit; yefka-yasen lewqat i tudert-nsen akk-d tilisa i tmura-nsen. 27 Sidi Ṛebbi ixdem annect-agi meṛṛa iwakken ad nadin fell-as; ahat a t-afen s usferfed, nețța ur nebɛid ara ɣef mkul yiwen deg-nneɣ. 28 Yis i nesɛa tudert, i nteddu, i nețțili; d ayen i d-nnan daɣen kra seg imedyazen-nwen : « ula d nukkni, darraw-is! » 29 Ihi imi nella d arraw n Sidi Ṛebbi, ur ilaq ara a nɣil belli Ṛebbi yețțemcabi ɣer lmeṣnuɛ n ddheb, neɣ n lfeṭṭa, neɣ n wezṛu yețwanejṛen s ufus ț-țmusni n wemdan. 30 Sidi Ṛebbi isemmeḥ-asen i yemdanen asmi akken ur t-ssinen ara; tura issawel-asen-d akk di mkul amkan iwakken ad beddlen tikli, a d-uɣalen ɣuṛ-es.


text:
Ayen i d-yernan d aneggaru : 9 Yulyu.
Ur rkident ara tlufa n rregmat akked lkreh n yimdebbren n tesdawit n Sṭif, almi tessaweḍ ɣer lmus akked tgallit ɣef yinelmaden d akken ad ttwiṭṭfen di berra ad ččen tiɣrit. Aya yella-d ticki n taluft-nniḍen i d-yeḍran tameddit n wassa deg tewwurt n uɣaram asdawan Buxrisa ( Boukhrissa ), imi d yiwen unelmad seg Tizi wezzu i yetturegmen s yemma-s sɣur ieessasen n tewwurt; ur teḥbis ara dagi imi anelmad-a ur as-yeeǧib ara lḥal ladɣa yewhem u yebda la ihedder yid-sen, ieessasen-nni nnan-as waqila kečč ur (...)
Tugi ad tfak yir targit-nni ɣef Uqbayli. Yal ass, ṭṭafaren-tt wuguren, ittnaɣ d tudert. Tafat tuɣal-as d ṭlam. Tuɛer-as tufɣa ɣer beṛṛa ula deg uzal qayli. Iwumi? Tasertit n At Ufella i as-ineqqen asirem, i as-isaɛaren tikli, i as-isderɣilen tamuɣli. Tuɛer tufɣa ɣer beṛṛa! Win temmugreḍ ad ttwaliḍ ɣef udem-is reffu.Tabburt i ɣer iṣṭebṭeb ad tt-yaf tendel. Tafukt tameggazt tuɣal ẓẓayet ɣef yimi n yimdanen. Acmumeḥ yuɣal d aqabeḥ. Tuɛer
Azul Agraw ameqqran wis sin n umussu -nneɣ yusa-d akken i t-yevɣa wul. Ayɣer ? Imi tessawdem ad t-txedmem di tegnitt anda icinga n tudert n uɣref aqvayli ggullen ur d-yettili. Agraw-agi wis sin d Agraw n tirrugza imi amussu-nneɣ iquvel i tikkel tis snat timess d wuzzal n udavu azzyayri amesvatli. S temlilit agi n yiseɣ tessengugam lsas n tɛarevt. Tis krad, timlilit-agi nnwen, tusa-d deg-yiwet n tallit yessefraken asirem. Adu n tlelli i d-isuden ghef tmura n tefrikt n ugafa, d tmura icuvan lezzayer di lvatel, yerza azaglu yurzen iɣerfan. Ass-a d nnuva n tlelli. Nezra anezgum i kwen ikecmen zdat udavu igezzmen awal d (...)
Anabaḍ yenna-d belli inuda nezzeh, ur yufi kra seg ayen ara yessimnen belli tadyant teḍra-d s tuccḍa. « Massa Kaci teṭṭef-d abrid yesean tafat, yerna zgan fell-as imsebriden. Ihi sebba n ṭṭlam ulamek yakk ad tt-id-yebder yiwen i wakken ad yesfeḍ tawaɣit-a. Tiftilin n webrid ur xsirent ara deg yiḍ-nni. Yernna sennig n waya, menwala yezmer ad d-yeeqel tikli n tmeṭṭut taqbaylit ara yerzun ɣer tmeɣra neɣ ɣer tenṭelt. Aeeskri i ifazen, i ixeddmen deg tlemmast n yimezdaɣ, ur yezmir ad yeereq gar tlawin-nneɣ d irebraben . Amek ara nerr tawaɣit-a d tuccḍa kan mi ara nẓer daɣen belli iesekriyen rnan kemmlen tiyita n rṣaṣ ɣef temsaefin n Zahia, Werdiya akked (...)
Ma nezzi ɣer tmurt n yeqbayliyen, ttarran-d medden yiwen wawal akken xas ulamma deg teswiein n ddiq kan, qqaren-d : Anda ma yettwet weqbayli, d gma-s. I tura ma numen s wannect-a, d leib fell-aɣ ad t-neǧǧ, dɣa ma ur numin ara yes-s, yessefk ad as-nerr akal. Ass-a deg tmurt n yeqbayliyen, yewweḍ-d webrid n timanit i ḍefrent tmura ifazen, ad d‑naf s lferḥ tuget teḍfer deg allaɣ-is tifrat n timanit tettlwali-tt d asnefsusi n teekemt n umennuɣ ur nkeffu; ur ikeffu wara axaṭar ibedd ɣef waɣlan azzayri, d ayen (...)
Wama lezzayer tura, win ara yeslen ttmeslayen fell-as, ad yini tif akk timura. Maḥyaf d ccwal tettidir tmurt n yeqbayliyen d win i d-yeslal udabu s tsertit-is ibeṭṭun ger iqbayliyen, kra ḥemmlen tamurt-nsen, wiyaḍ d Fransa i ten-id-irebban, d ayen i d-yeglan s temḥuqranit d uɣunzu ger warraw n tmurt n yeqbayliyen. Rrebrab d taluft iceɣben aṭas at ufella, ɣef aya uɣalen d imnayen n talwit, ferrun tilufa n wiyaḍ imi tizi-nsen tessaweḍ-iten ɣer waya, s yisem n talsa , ttnadin ad reṣṣin talwit ger tmura. Ad yettwabdar yisem-nsen ger wid yelḥan ɣer zdat. Iswi-nsen ad yili deffir n talwit n wiyaḍ, ma d Iqbayliyen; " awer d-yeggri yiwen deg-sen". (...)
Adabu mazal yettkemmil di tidak-is. Amezwaru yeɛzem yerna yesken-d amek yebɣa ad yeqqim deg udabu. Wis-sin yeɛreḍ yessekn-d ayen ur yexdim, i wakken ad ɣillen medden d akken anagar netta i izemren i twaɣit-agi tamaynut i d-innulfan deg ussan-agi yezrin. Di tagara teḍra-d temsalt akken i as-d‑yewwi lḥal ad teḍru. Atnan ttemcawaren ɣef iqerra‑nneɣ ad tefrun. Wigi yerran ad aɣ-rren ɣer deffir, ɣer ṭlam, armi d ass-a ula d nutni wissen ma ad ten-teṭṭef? Ttuɣaḍent tnekriwin-nni, tikliwin-nni... timesbaniyin-nni ! Wissen amek ara teffeɣ, ammer i d-teḍri tikli-nni n 14 yunyu 2011 di Lezzayer tamaneɣt? Gan aqbayli n sserbis d amḥadi i wakken ad (...)
Maca tineggura ya, smuzgtaɣ aṭas i izarugiẓriyen n Kibek (wid ittnaɣen akken ad d-ḥellin azarug i Kibek) u ufiɣ tamsalt-a tella daɣen ɣur-sen. Zik llan bɣan azarug akken ad seddun tamurt nsen akken isen ihwa u ad ḥarben ɣef udlis afransis di tgafa n Marikan, akken ur ittili ara nnig-sen udabu afidirali n Kanada. Tagara yagi, zgan ttawin awal ɣef tdamsa: “ad nawi azarug akken ur nettxellis ara aṭas n lmesk neɣ n tebzart i udabu afidirali, ad d-nḥelli tamurt akken a nesnerni tabaɣurt n tmurt nneɣ”. Ihi akka awal ɣef uzarug n Kibek ibeddel udem d ubrid. Ibda-d ɣef ubrid iẓuran, yuɣal iṭṭef abrid n tdamsa. Atan ihi dacu iɣ-d-issawḍen ɣer «dacu ara (...)
Ayen i yceɣben s waṭas iqbayliyen, d tadamsa, imi tura tamsalt n lasel d tissas amzun akken ur sɛint ara azal am zik ! Ihi, ad d-nemmeslay ɣef uḥric-a di tmurt n leɣbayel. Akken yella lḥal, nettidir akk deg tudrin, deg temdinin, Neẓra akk belli yal taddart tesɛa irgazen d yettaṭafen isenfar, ifurguyen n ussiweḍ, tiḥunna... wigi akken neẓra akk, ttxellisen tabzert. Ma yella yal taddart tesɛa 3 neɣ 4 n yirgazen d-ittaṭafen isenfaren yerna yal yiwen seg-sen ittxellis ugar n 30 imelyan i useggas war tiḥunna,ifurguyen... acḥal i dtessekcam taddrt-nni i useggas? Aya war ma nemmeslay-d ɣef temdinin yecban Aqbu yeččuren d lluzinat, Leqser, Bgayet ... (...)
Mi ara d-yas yiwen ɣer tmurt-nneɣ anda aṭas i yeɣlin ɣef tutlayt taqbaylit, ad as-yaɛer ad iwali taqbaylit ɣef teplakin, tiḥuna, lkiran... ma yufa, ad yaf tura s tfinaɣ yerna mačči akken ilaq ! d tuccḍa n menhu ? Aya yuɣal ɣer lɣaci maca s waṭas, yuɣal ɣer yimḍebbren xersum wid n tɣiwanin (lemyur) widak yellan d imdebbren n yikabaren yettnaɣen ɣef tmaziɣt (FFS, RCD). Aɛaǧabak a Rebbi, ḥaca lbankat d tseddawiyin n udabu azzayri i deg ara naf taqbaylit ! Yettbin-d am wakken lḥukuma tettḥawat ɣef tira n teqbaylit, maca lemyur-nneɣ ttarun kan s taɛrabt d trumit ! Amek ihi i nebɣa ad arun wat n tḥuna d wat lkiran s tmaziɣt ɣef cci-nsen, wid iɣef bbuṭin (...)
Contact our advertising team for advertising and sponsorship in Tamurt : Régie Publicité.
Service Online Tamurt : Rencontres | Emplois | Recherche | Petites-Annonces | Loisirs | Naissances, Mariages, Nécrologie | Abonnement | E-paper
Tamurt associated websites : Tamurt.tv | Kabylei.eu
Copyright 2009 - TAMURT GmbH, Sitz : München, HRB 190566 | USt-IdNr.: DE275782578


text:
akken nezga neqqar ,ad ak iniɣ ..
ak iniɣ amulli ameggaz
anida-k ? iḍelli rziɣen ar tewrirt n musa
sliɣ i wanza , mekkneɣ tamezẓuɣt iw ad sleɣ ma d kečč
muqleɣ yeffus , rniɣ zelmeḍ .......ulac ik
kecmeɣ s axxam ,ufiɣen dinna kra n yelmeẓyen d ttelmeẓyin
sleqsaɣ ten ................nnand ............ulac it
ur t-nessineɣ ara , ziɣen d arraw ik , wa yekcem wa yeffeɣ , wa iṣub wa yuli , wa yeṭṭes wa mazal yuki
wa yekker wayeḍ yeɣli
wa di ldzayer yedda di tikli
adfel yessaɣ itt ,tamurt mellulet , adrar iɣum yelsa abaṛnus
myuzzameɣ d yiman iw , friɣtt d yiman iw , refdeƔ iman iw , kkreɣ ṛuḥeɣ
ar timlilit
xaṛsum di targit
sɣuṛ yiwen wemdakel...riɣ ad sseduɣ tugna n Matoub Lwennas, ur ileḥḥu-ara w-assaɣ.


text:
Maɛtqa : 900 imelyunen i ureqaɛ n iɣerbazen
Taɣiwant n Maɛtqa i d6yezan ɣef teɣzi n 25 ikilumitren deg unẓul amalu n Tizi Wezzu Testfayed-d s 905 imelyunen n sentim i lemend n ureqaɛ n 9 iɣerbazen yenṭṭeren deg wedfel-ni i ieɛddan . Gar iɣerbazen-a, ad naf win n tudrin n Iberquqen, Iɣendussen, Al Bir d At Ḥemed. Lecɣal ad bdun gar-aneɣ d taggara n leqraya deg iɣerbazen ara d-yilin deg kra n yimalassen. Ad nesmekti belli aḥric n ttrebgga d win i-d yesfayeddin s yiwet n tedrimt meqren yewweḍ leqidar ines ɣer 206 imelyaren n sentim ilemend n ureqaɛ n 882 iɣerbazen d lebni n 3 iɣerbazen ilemussa d 2 iɣerbazen imenza.
D.I
Friqat,
Lebni n yiwet n tesnawit n 800 imekwan
Taɣiwant n Feriqat yellan deg wunẓul n Tizi wezzu testfayd-d s lebni n yiwet n tesnawit deg umkan i wumi qqaren Ifires. Aɣerbaz-a ad yerfed azal n 800 imekwan. Asenfar–a d win ara yerren tilas i lmerta n yinelmaden i ileḥun ɣef teɣzi n ikilumitren ɣer tesnawit n Draɛ Lemizan. Ad d-nar lwelha belli aɣbel n usiweḍ n yinelmaden iceɣɣeb imḍebren n tɣiwant s sebba n lexsas n tawilat, imi ad d-awin qbel inelmaden-a seg tudrin ɣer lemqar n teɣiwant n Feriqat, s yin ad aten-awin i tikkelt tin snat ɣer tesnawit n Draɛ Lemizan. Si tama nniḍen yesunefk ad nar tamawt belli iɣerbazen ilemussa d win yenxesan deg tɣiwant-a deg llan ala sin n yiɣerbazen, CEM Base 4 d win Areẓqi Sellam, s wakka imezdaɣ n tadart Imezɣaren d wid yesuturen lebni n uɣerbaz deg taddart nesen.
D. I


text:
Israyil
Israyil (s taɛebrit יִשְרָאֵל, Yisra'el; s taɛrabt: إسرائيل, Isrā'īl) ism ins unṣib Awanek n Israyil (staɛebrit: מְדִינַת יִשְרָאֵל , Medinat Yisra'el; staɛrabt: دَوْلَةْ إِسْرَائِيل, Dawlat Isrā'īl), tamurt tezgad g umalu n umenẓaw Asya d rrif asammer n ilel agrakal, tesɛa tilas d Lubnan s’ugafa, Surya s’ugafa asammer, s’usammer Urdun, s’unzul asammer Maser , yezgad gar-as d tamurt n l’Urdun ilel amettan , Awanek n’Israyil d yewen awanek uday kan i gellan g ddunit, ulac wayed am netta, tajumma ines mectuhet maca llan g-yes tigwti n’udayen d tadersi n’ iɛraben inselmen, ineṣriyen, idruzen d isamariyen. Llant daɣen tasfift n Ɣezza d tama tanẓulit neɣ tama turdunit.
Awanek atrar n Israyil mɣind iẓuran-is s takti n Tamurt n Israyil (Eretz Ysra’el) i g-yellan g’allaɣ n’udayen g azal n 3000 iseggasen deqqal amgaru amedlan amenzu, tametti n iɣlanen teǧǧad l'eḥkem n wegmuḍ alemmas d Falesṭin ger ifasen n ibritaniyen bac adexleq axxam aɣelnaw i-udayen, g aseggas n 1947, iɣlanen i dduklen bḍan tamurt n Falesṭin ɣef sin iwanaken, yuen awanek uday, wayed aɛrab, g 14 magu 1948 teḍra taseɣrut n’uzarug n awanek n’Israyil s’umtawa n iɣlanen i dduklen, deqqal-is krend iɛraben s umgaru mgal udayen axater ugin adqeblen azarug n awanek n’Israyil, rnan imgura nniden maca israyiliyen rebḥen g yal imenɣiyen, rnan sbaɛden tilas isen tefkan iɣlanen idduklen uqbel, g’imir nni udayen d iɛraben kecmen g yuen azenzab n’imenɣiyen ur yetfak Tezmel Israyil imtawayen n telwit akk d timura n Maser d Urdun Awanek n Israyil yebbed gef kra imanzyen am tugdut timgensest, angaraw awamni, afran amegradi, Aneglaf amenzu d netta i gellan ixxef n unabad akk d l Kneset. Tadamasa taɣelnawt n Israyil tella tis 44 g ddunit, taneflit talsant, tilelli n tifeffegt. Urcalim d tamdint tamaneɣt d tamdint i muqren g Israyil, din i g-yella asutel n unabad maca ammas n tadamsa d tiẓraf yella g tamdint n Tel Aviv.
[beddel] Isem
Issem n Israyil ybined i tikelt tamenzut g’aẓru n Merenptah g’useggas 1200 uqbel talalit n Ɛisa, issem agi yella d win n Tagelda n Israyil tamzikit. Issem n’Israyil d yessem i syefka illu i Yeɛqub ass mi ynnuɣ ar tama n lmalayek n Illu anamek ines « win innuɣen ar tama n’Illu » Yeɛqub d babas n 12 n tiqbilin i gefɣen s Maser imir semmanten arraw n Israyil neɣ « israyiliten » G taseɣrut n’uzarug n awanek n’Israyil id ixelqen g’useggas n 1948 yettef issem n Israyil yeǧǧa issmawen niden am Ṣehyun, Tudayt (Judea).
[beddel] Amezruy
[beddel] Iẓuran imezwura
Tamurt n Israyl (awal-agi itwassen s tɛebrit s Erets Yisrael) yella kra i sɛan azal ameqqran ɣur udayen; g Turat yura belli Illu yefkad amiru i udayen bac asen-yefk tamurt n Israyil faken a tili tamurt-nsen neg axxam-nsen
[beddel] Taṣiyunit
[beddel] Azarug
Deg lqern 19, akk d Theodor Herzl yexleq taṣionit (Ṣionism) : udayen bɣan a d-uɣalen ɣer tmurt taneṣlit-nsen. Assmi kksen yingliziyen Falesṭin seg ifassen n Tturk, udayen zemren ad ruḥen ɣer Falesṭin, uɣen-d akal seg weɛraben, bnan u zedɣen.
Di 1948, Langliz teffeɣ-d seg falesṭin, tuddsa n iɣlanen i dduklen U.Ɣ.D (l'ONU) tegzem akal-agi di sin :
- Tamurt n Falesṭin ideg zedɣen 99% aɛraven.
- Tamurt n Israyil ideg zedɣen 55% udayen.
Udayen qeblen, aɛraben ugin beṭṭu-yagi, 7 timura n weɛraben ttnaɣen akk d tmurt tamaynut n wudayen : Israyil terbeḥ imenɣ (lgirra), terbeḥ akal s wazal n 28% kter n wayen i-ten-id-ifkan tuddsa n iɣlanen i dduklen(l'ONU). Kra n weɛraben i yellan deg Israyil rewlen, meɛna kra qqimen: tutlayt-nsen tutlayt tunṣibt. Akk udayen i yellan deg tamurt n Falesṭin rewlen ɣer Israyil.
G 1967, tskker Maṣer abrid n lebḥer n Tiran, ihi Israyil tebda lgirra amgal Maṣer, timura n weɛraben nniḍen bɣan ad ɛawnen Maṣer meɛna akk xesren, Israyil terbeḥ daɣen kter akal.
G 1973, aɛraben xeddmen lgirra tikkelt nniḍen akk d Israyil, meɛna xesren daɣen : lgirra d wakal. Israyil tuɣal-d tameqqrant zdat Israyil n 1948.
[beddel] Tasertit
[beddel] Tadamsa
[beddel] Tarakalt
--Talwit 04:14, 7 Ctember 2008 (UTC)